stanford-oval/wikipedia huggingface dataset:
Metyylidietanoliamiini
Ominaisuudet, valmistus ja käyttö

Huoneenlämpötilassa metyylidietanoliamiini on väritöntä tai kellertävää nestettä. Yhdiste liukenee erittäin hyvin veteen ja lisäksi useisiin orgaanisiin liuottimiin, esimerkiksi alkoholeihin, dimetyylisulfoksidiin, asetoniin ja dikloorimetaaniin. Metyylidietanoliamiini on emäksistä.
Metyylidietanoliamiini valmistamiseen käytetään kahta menetelmää. Dietanoliamiini reagoi paraformaldehydin kanssa imiiniksi, joka pelkistetään vedyttämällä metyylidietanoliamiiniksi. Toinen tapa on metyyliamiinin reaktio etyleenioksidin kanssa, mutta tässä reaktiossa muodostuu myös muita yhdisteitä.
Metyylidietanoliamiinia käytetään poistamaan happamia kaasuja, kuten hiilidioksidia ja divetysulfidia erityisesti öljyteollisuudessa. Yhdistettä käytetään myös valmistettaessa pinta-aktiivisia aineita ja orgaanisen kemian synteeseissä hyödyllisiä boronaattiestereitä.
Ntamo

| Ntamo |
| --- | --- |
Yritysmuoto:  Yksityinen elinkeinonharjoittaja
Perustettu:  2007
Perustaja:  Leevi Lehto
Kotipaikka:  Helsinki
Toimiala:  kustantamo
Omistaja:  Jarkko S. Tuusvuori
Kotisivu:  ntamo.net
Infobox OKNimi-testi OK: 
Ntamo on kirjankustantamo, jonka Leevi Lehto perusti 2007. Kustantamo toimii on demand -periaatteella, eli kirjat painetaan yksi kerrallaan sitä mukaa kuin niitä tilataan.
Helsinkiläisen Kirja kerrallaan -kustantamon lopetettua toimintansa sen kirjavalikoima siirtyi vuonna 2012 Ntamolle. Painatuksen tekee nykyään Books on Demand. Aiemmin kirjat painettiin Juvenes Printissa, yhdysvaltalaisella Lulu.comilla ja Kirja kerrallaan -kustantamon painossa.
2016 Ntamolla oli valikoimissaan vajaat 600 nimekettä. Se oli yleiskustantamo, joka julkaisi laaja-alaisesti runoutta, proosaa, draamaa ja tietokirjoja. Leevi Lehto halusi 2016 lopettaa kustantamisen terveyssyistä. Ntamo siirtyi toukokuussa 2017 Jarkko S. Tuusvuoren omistukseen. Hänellä oli kirjallisuusalan kokemusta Niin&Näin -lehdestä. Tuusvuori oli kunnostautunut myös tietokirjailijana ja kääntäjänä.
2017-2024 Ntamo julkaisi noin 200 uutta nimekettä. Määrä on melko suuri, kun otetaan huomioon kustantamon pieni koko. Näytelmiä Ntamo on julkaissut enemmän kuin muut kustantamot. Myös uusinta (näköis)painosten osuus on ollut huomattava. Uusintapainoksia on ryyditetty uudistetuilla esipuheilla. Ntamo on myös jatkanut laadukkaan runouden, proosan sekä tietokirjojen julkaisua. Se on kustantanut erityisesti historian ja kulttuurintutkimukseen liittyviä tietokirjoja.
Kustantamon kirjailijoita

Ntamo on julkaissut muun muassa seuraavien kirjailijoiden teoksia:
Markku Aalto
Kari Aronpuro
Rita Dahl
Lassi Hyvärinen
Eeva Karhunen
Tuomas Kilpi
Karri Kokko
Tiina Lehikoinen
Leevi Lehto
Teemu Manninen
Miikka Mutanen
Esa Mäkijärvi
Janne Nummela
Juri Nummelin
Jyrki Pellinen
Maaria Päivinen
Timo Salo
Kaarina Valoaalto
Juhana Vähänen
Aiheesta muualla

Ntamon sivusto
Leevi Lehdon seuraaja ja Ntmaon uusi kustantaja on filosofi Jarkko S. Tuusvuori, Nuori Voima
Lehto, Leevi: Maanpakolainen ylittää jälkensä eli ntamon perintö. Kiiltomato.net 25.7.2016
Nummelin, Juri: Kulttuurin kärjessä. Turun Sanomat 17.12.2007
Meridian

Meridian (ven. Меридиан) on venäläinen tietoliikennesatelliitti, jotka korvaavat Molnija-radan tietoliikennesatelliitteja. Ne korvannevat myös sotilaallisten Parus-paikannussatelliittien viestiyhteyksiä. Satelliittien operaattori on Venäjän avaruusvoimat.
Ne toimivat 900–39 000 kilometriä korkeilla Molnija-kiertoradoilla.
Meridian on pääasiassa merenkulun tietoliikennesatelliitti. Se välittää myös Pohjoisen jäämeren jäätilannetta seuraavien lentokoneiden mittausdatan rannikkoasemille. Sitä käytetään myös muuhun Siperian tietoliikenteeseen. Meridian korvaa vuosina 1965–2004 laukaistut Molnija-1-sarjan tietoliikennesatelliitit.
Valmistus

Satelliitit toteuttaa entinen NPO Prikladnoi Mehaniki eli Rešetnjov-yritys. Satelliittirungon on lännessä arveltu olevan sama kuin Glonass-satelliiteissa – on arveltu, että sen elektroniikka on paineistetussa säiliössä, jolla välteltään tyhjiön estävän teknologian tarve, mutta tämä voi olla pelkkä arvaus.
Satelliitit

Sarjan ensimmäinen satelliitti laukaistiin 24. joulukuuta 2006 Sojuz 2-1a-kantoraketilla, jossa on Fregat-moottori ylimpänä rakettivaiheena.
Toinen laukaistiin 24.12.2006.
21.5.2009 laukaisu kuvattiin länsimaisessa mediassa sotilaallisen tietoliikennesatelliitin laukaisuksi. Jälleen kerran Lavotškinin valmistama Fregat-rakettivaihe ei toiminut kunnolla, sen toinen poltto sammui liian aikaisin ja kolmas käynnistys avaruudessa epäonnistui.
Neljäs laukaistiin 4. toukokuuta 2011.
Maunuksela

| Maunuksela |
| --- | --- |
Kaupunki:  Mikkeli
Koordinaatit:  61.6930°N, 27.2775°E
Kaupunginosa nro:  2
Postinumero(t):  50100
Lähialueet:  Savilahti, Kalevankangas, Emola, Lähemäki
Maunuksela on Mikkelin 2. kaupunginosa välittömästi keskustan pohjoispuolella.
Maunukselassa sijaitsevat muun muassa Mikkelin keskussairaala, Naisvuoren vesitorni, Mikkelin Lyseon koulu ja Savilahden kivisakasti.
Kuvia kaupunginosan rakennuksista

Naisvuoren vesitorni.
Mikkelin keskussairaalan pääsisäänkäynti.
Michael Dixon

Michael "Mike" Dixon (s. 21. marraskuuta 1962 Kingussie, Ylämaa, Skotlanti) on brittiläinen maasto- ja ampumahiihtäjä. Hän edusti aktiiviurallaan Lochaber Athletic Clubia ja 35 Engineer Regiment Hamelnia. Hän on palvellut Britannian asevoimissa Hamelnissa, Saksassa.
Dixon sijoittui Sarajevon olympialaisissa 1984 maastohiihdon 15 kilometrillä 60:nneksi ja viestissä 14:nneksi. Viisissä seuraavissa talviolympialaisissa hän kilpaili ampumahiihdossa. Hän sijoittui Calgaryssa 1988 20 kilometrillä ja viestissä 13:nneksi sekä 10 kilometrillä 21:nneksi. Albertvillessä 1992 hän oli 20 kilometrillä 12:s, viestissä 18:s ja 10 kilometrillä 60:s. Lillehammerissa 1994 hän sijoittui viestissä 17:nneksi ja 20 kilometrillä 54:nneksi, Naganossa 1998 20 kilometrillä 33:nneksi ja 10 kilometrillä 47:nneksi sekä Salt Lake Cityssä 2002 viestissä 19:nneksi, 10 kilometrillä 74:nneksi ja 20 kilometrillä 79:nneksi.
Dixon osallistui ampumahiihdon MM-kilpailuihin 1987–2001. Hän sijoittui 10 kilometrillä parhaimmillaan 41:nneksi Lahdessa 1991, 20 kilometrillä 12:nneksi Minskissä 1990, takaa-ajossa 42:nneksi Pokljukassa 1998, viestissä 13:nneksi Lake Placidissa 1987 ja Feistritzissä 1989 sekä joukkuekilpailussa yhdeksänneksi Novosibirskissä 1992.
Dixon sijoittui maailmancupin osakilpailussa parhaimmillaan 12:nneksi Minskin MM-normaalimatkalla 1990, Albertvillen normaalimatkalla kaudella 1990–1991 sekä Novosibirskin pikakilpailussa ja Albertvillen olympiakisassa kaudella 1991–1992.
Meridian (Mississippi)

| Meridian |
| --- | --- |
 Meridianin keskustaa.

 Koordinaatit: 32°22′29″N, 88°42′15″W 
Valtio:  Yhdysvallat
Osavaltio:   Mississippi
Piirikunta:  Lauderdale
Hallinto:  
 – Pormestari:  Percy Bland (D)
Pinta-ala:  
 – Kokonaispinta-ala:  118,8 km²
 – Josta vettä:  1,9 km² 
Korkeus:  105 m
Väkiluku (2010):  41 148
 – Väestötiheys:  350 as./km²
 – Metropolialue:  107 449
Aikavyöhyke:  UTC-6 (kesäaika UTC-5)
Lempinimi::  Queen City
Motto::  A Better Longitude On Life
 
 www.meridianms.org 
Infobox OKVirheellinen NIMI-arvo: 
Meridian on kaupunki Mississippin osavaltiossa Yhdysvalloissa. Sen väkiluku oli vuoden 2010 väestönlaskennassa 41 148. Meridian on Lauderdalen piirikunnan hallintokeskus.
Meridian sai kaupunkioikeudet helmikuussa 1860.
Kuvia kaupungista

Meridianin kaupungintalo.
Riley Center.
Meridianin Community College.
Aiheesta muualla

Kuvia tai muita tiedostoja aiheesta Meridian (Mississippi) Wikimedia Commonsissa
Nokia 1110

| Nokia 1110 |
| --- | --- |

Julkaistu:  kesäkuu 2005
Käyttöverkot:  GSM 900/1800
Mitat:  104 × 44 × 17 mm
Paino:  80 g
Näytön kuvatarkkuus:  96 × 68 pikseliä
Värien lukumäärä:  1
Muisti:  4 Mt
Kamera:  ei
Radio:  ei
Musiikkisoitin:  ei
Valmiusaika:  380 h
Puheaika:  noin 5 h 20 min
Infobox OKNimi-testi OK: 
Nokia 1110 on Nokian mustavalkonäytöllä varustettu vuonna 2005 julkaistu matkapuhelin. Se on kaikkien aikojen eniten myyty matkapuhelin.
Ominaisuudet

Vaihdettavat värikuoret, ennakoiva tekstinsyöttö, kuvaviestit, demotila, Taskulamppu ominaisuus LED-valolla
Pelit

Snake Xenzia, Dice Games, Pocket Carrom
Nokia 1110i

Puhelimesta julkaistiin uudistettu versio Nokia 1110i kesäkuussa 2006. Uuteen puhelimeen oli lisätty sekuntikello.
Aiheesta muualla

Käyttöohjeet (Arkistoitu – Internet Archive)
Nokia 1110 - Tuki
Michael Denis

Michael Denis
Johann Nepomuk Cosmas Michael Denis oli itävaltalainen luonnontieteilijä ja Wienin Theresianumin opettaja. Denis tutki etenkin perhosia. Yhdessä Ignaz Schiffermüllerin kanssa hän julkaisi luettelon Wienin alueen perhoslajeista. Denisin ja Schiffermüllerin perhoskokoelma oli esillä Hofburgissa, missä se paloi vuoden 1848 vallankumouksen aikana.
Michael DiSalle

Michael DiSalle vuonna 1962.
Michael Vincent DiSalle (6. tammikuuta 1908 – 16. syyskuuta 1981) oli yhdysvaltalainen demokraattipoliitikko.
DiSalle valittiin Ohion osavaltion edustajainhuoneeseen vuonna 1937 ja Toledon pormestarina hän toimi vuosina 1948–1950. Hän oli ehdolla senaattiin vuosina 1950 ja 1952, mutta ei tullut valituksi. Hän toimi Ohion kuvernöörinä vuosina 1959–1963.
Merkkivärinen

Rottweiler on eräs yleisimmistä merkkivärisistä koiraroduista.
Merkkivärinen on varsin yleinen koirien väritys, jossa eumelaniinivärisellä (yleensä mustalla) pohjalla on feomelaniinivärisiä (yleensä punaruskeita) merkkejä "kulmakarvojen" kohdalla, poskissa, kuonon ympärillä ja leuan alla, rinnassa, istuinluilla ja jaloissa. Mustapohjaista merkkiväriä kutsutaan usein englanninkielisellä nimityksellä black and tan, "musta ja vaaleanruskea".
Merkkiväritys on yleinen esimerkiksi dobermannilla, porokoirilla, vetokoirilla ja pinserillä. Laikoilla värin nimitys on karamis. Satulakuvio on yleinen muun muassa saksanpaimenkoiralla ja monilla ajokoiraroduilla.
Periytyminen

Merkkivärityksestä vastaa koiran A-lokuksen alleeli t, joka on resessiivinen alleelien AA ja Aw suhteen mutta dominoiva alleelin Aa suhteen. Jotta merkkiväritys voidaan nähdä yksilön fenotyypissä, on sen kyettävä tuottamaan eumelaniinia, ja sen genotyypin on E-lokuksen suhteen oltava siis jokin muu kuin ee (resessiivinen keltainen). Toinen merkkivärityksen suhteen epistaattinen genotyyppi on K-lokuksessa dominanttimusta (KBK_), joka estää feomelaniinin tuotannon tehden koirasta täysin eumelaniinivärisen. Poikkeus tähän on cockerspanielin harvinainen "soopeliksi" kutsuttu väritys.
Yleisesti ottaen merkkikuvioisen koiran genotyypin on siis oltava [muu kuin EeEe] AtA_ [muu kuin KBK_].
Muunnokset

Merkkivärityksestä tunnetaan useampia muunnoksia, joista yleisin on niin kutsuttu satulakuvio. Satulakuvioinen koira syntyy merkkiväristä muistuttavana, mutta koiran aikuistuessa ruskea kuvio laajenee ja lopulta eumelaniinia on enää niskassa, selässä, kyljillä ja hännän päällä satulaa tai viittaa muistuttavana kuviona. Satulakuvioisilla koirilla on sama at-alleeli kuin merkkivärsillä koirilla. Väritysten eron saattaa aiheuttaa jossakin muussa geenissä sijaitseva muuntelijageeni.
Grizzle eli domino on merkkivärityksen muunnos, jossa koiran ylälinjalle jää satulamuunnosta muistuttava eumelaniinivärinen "huntu", joka ulottuu otsalle ja ohimoille ja venyy silmien välistä tunnusomaiseksi kapeaksi kärjeksi. Muunnoksen aiheuttaa E-lokuksen alleeli G. Väritys on varsin harvinainen ja sitä tavataan vain salukilla, afgaaninvinttikoiralla, suomenlapinkoiralla ja alaskanmalamuutilla.
Cockerspanielilla esiintyvä soopeli muistuttaa dominoväritystä ulkoisesti erittäin paljon ja on sen tavoin E-lokuksen tekijän muuntama merkkivärikuvio. Värityksen aiheuttaa vastikään tunnistettu E-lokuksen alleeli h.
Dominosta poiketen soopelit cockerspanielit ovat K-lokuksen suhteen KK tai Kk, siis dominanttimustia. kk-genotyypin yksilöt ovat fenotyypiltään "suttuisen punaisia", eivät "soopeleita". Kaikki cockerspanielit ovat A-lokuksen suhteen genotyyppiä AtAt eli merkkivärisiä.
Valkeankirjava merkkivärinen satulakuviolla on hyvin yleinen väritys ajokoiraroduilla. Kuvassa beagle.
Mosfilm

| Mosfilm |
| --- | --- |
Perustettu:  1920
Kotipaikka:  Venäjä
Toimiala:  elokuvat
Kotisivu:  www.mosfilm.ru
Infobox OKVirheellinen NIMI-arvo: 
Mosfilm (ven. Мосфильм) on venäläinen vuonna 1920 perustettu elokuvayhtiö. Neuvostoliiton aikana Mosfilm oli suurin elokuvayhtiö. Se tuotti vuosina 1920–1991 yli 3 000 elokuvaa. Yhtiö toimii edelleen. Se on vanhin venäläinen elokuvayhtiö.
Mosfilmin tunnus on Vera Muhinan patsas Työläinen ja kolhoosinainen, joka tehtiin alun perin vuoden 1937 Pariisin maailmannäyttelyä varten ja siirrettiin sieltä Moskovaan.
Mosfilmin ja YouTuben solmiman sopimuksen mukaan tuottajayhtiön tunnetuimmat elokuvat ovat katseltavissa internetissä englanninkielisellä tekstityksellä Mosfilmin YouTube-kanavalla. Noin 200 elokuvaa on tarkoitus saada internetiin vuoden 2011 loppuun mennessä.
Aiheesta muualla

Wikimedia Commonsissa on kuvia tai muita tiedostoja aiheesta .
Viralliset verkkosivut (venäjäksi)
YouTube: http://www.youtube.com/mosfilm
Michael Dixon Bhasera

Michael Dixon Bhasera (s. 11. marraskuuta 1949) on zimbabwelainen roomalaiskatolinen piispa. Hänet vihittiin papiksi 19. elokuuta 1978 ja nimitettiin Gokwen piispaksi 17. kesäkuuta 1991. Piispaksi vihkiminen seurasi 19. lokakuuta. Pääkonsekraattorina toimi Francis Xavier Mugadzi, jota avustivat Giacinto Berloco ja Ignacio Prieto Vega.
Bhasera sai 9. helmikuuta 1999 nimityksen Masvingon piispaksi.
Merkkinen mitta

Merkkinen mitta on mittateoriassa hyödyllinen mitan yleistys. Se kulkee kirjallisuudessa myös nimellä täysadditiivinen joukkofunktio.
Se määritellään muuten kuten (positiivinen) mitta, mutta arvojen pitää olla reaalilukuja, tai joissain määritelmissä myös  \pm \infty  on sallittu.
Tässä artikkelissa nämä määritelmät erotellaan toisistaan termeillä "äärellinen merkkinen mitta" ja "yleistetty merkkinen mitta".
Määritelmä

Olkoon  X joukko ja  {\mathcal {A}} sigma-algebra perusjoukolla  X. Kuvaus  \sigma :{\mathcal {A}}\rightarrow \mathbb {R} \cup \{+\infty \} on yleistetty merkkinen mitta, jos se toteuttaa seuraavat ehdot
Tyhjän joukon mitta on nolla, eli  \sigma (\emptyset )=0
Jos joukot  A_{i}\in {\mathcal {A}},  i\in I, missä  I on numeroituva joukko, ovat erillisiä ja summa  \sum _{i\in I}\sigma (A_{i}) on olemassa, niin  \sigma \left(\bigcup _{i\in I}A_{i}\right)=\sum _{i\in I}\sigma (A_{i}).
Yleistetty merkkinen mitta voi olla myös kuvaus  {\mathcal {A}}\rightarrow \mathbb {R} \cup \{-\infty \}. Kuvaus  {\mathcal {A}}\rightarrow \mathbb {R} \cup \{-\infty ,+\infty \} ei kuitenkaan ole mielekäs kaavan
vuoksi, jos olisi  \sigma (A)=+\infty  ja  \sigma (B)=-\infty .
Äärellinen merkkinen mitta määritellään samoin paitsi että vaaditaan  \sigma :{\mathcal {A}}\rightarrow \mathbb {R} .
Yleensä "merkkinen mitta" tarkoittaa äärellistä merkkistä mittaa, mutta tämä artikkeli ei sitä vaadi.
Ominaisuuksia

Mikäli merkkinen mitta on ei-negatiivinen kaikilla sigma-algebran alkioilla, on se selvästi mitta (eli positiivinen mitta).
Merkkiselle mitalle  \sigma  voidaan jokaisessa joukossa  A\subset X määritellä niin sanotut ylä- ja alavariaatiot
V^{*}(A):=\sup\{\sigma (E):E\in {\mathcal {A}},E\subset A\} ja  V_{*}(A):=\inf\{\sigma (E):E\in {\mathcal {A}},E\subset A\}.
Kuvaukset  V^{*} ja  V_{*} ovat itse asiassa myös merkkisiä mittoja, jos rajoitumme sigma-algebran alkioihin.
Näiden avulla voidaan osoittaa, että jokainen merkkinen mitta  \sigma  voidaan lausua muodossa
Tästä itse asiassa seuraa niin sanottu Jordanin esityslause, jonka mukaan jokainen merkkinen mitta on jonkin kahden mitan erotusfunktio.
Meridian (venäläinen lentoyhtiö)

| Meridian |
| --- | --- |

 IATA:    –  ICAO: MMM 
Perustettu:  1992
Laivaston koko:  5
Solmukohdat:  Bugulman lentoasema Vnukovon lentoasema
Kotipaikka:  Moskova
Yhtiön sivut:  www.meridian-avia.com
Meridian (IATA: –, ICAO: MMM) on venäläinen lentoyhtiö. Vuonna 1992 perustettu yhtiö lentää liikelentoja kotikenttinään Bugulman ja Moskovan Vnukovon lentoasemat.
Laivasto

Huhtikuussa 2017 Meridianin laivastoon kuului viisi lentokonetta:
1 Bombardier Challenger 604
1 Gulfstream G450
1 Gulfstream IV-SP
1 Hawker 750
1 Tupolev Tu-134B-3
Aiheesta muualla

Kuvia tai muita tiedostoja aiheesta Meridian Wikimedia Commonsissa
Meridianin kotisivu (Arkistoitu – Internet Archive) (venäjäksi)
Meridianin Tu-134A-3M vuonna 2009.
Mika-Matti Maisonvaara

| Henkilötiedot |
| --- | --- | --- |
Syntymäaika: 11. maaliskuuta 1991 (ikä 33)
Syntymäpaikka:  Suomi
Pelipaikka: laituri
Pituus: 178 senttimetriä
Lempinimi: Mixu, Maisteri, Maiso
Seura
Seura:  HIFK Fotboll
Pelinumero: 2
Junioriseurat
- 2008:  RoPS
Seurat
| Vuodet | Seura | O (M) |
| 2008   2008–2010   2011   2011–2013   2014– |  RoPS Farmi    RoPS    Santa Claus   RoPS    HIFK Fotboll | 12 (3)   34 (1)   22 (2)  39 (1) |
 Seurajoukkueuran tilastot kattavat vain kansalliset sarjat, päivitetty 26. heinäkuuta 2014.
Mika-Matti Maisonvaara (s. 11. maaliskuuta 1991) on suomalainen jalkapalloilija, pelipaikaltaan laituri. Seuratasolla hän edustaa Ykkösessä pelaavaa HIFK:ta, jonne hän siirtyi kaudeksi 2014. Maisonvaara on RoPS:n kasvatteja. Hän debytoi seuran edustusjoukkueessa kaudella 2008.
Maisonvaara aloitti debyyttikaudellaan Veikkausliigassa peräti neljä ottelua avauskokoonpanossa pelaamastaan kuudesta ottelusta. Minuutteja Maisonvaara keräsi etenkin loppukaudesta RoPSin kärsiessä pelikielloista ja loukkaantumisista. Ensi esiintymisensä RoPSin edustusjoukkueessa Maisonvaara ehti tehdä jo keväällä 2008 pelatussa Liigacupissa. Maisonvaara pelasi myös joitakin pelejä kaudella 2008 RoPS Farmissa Kolmosessa.
Kaudelle 2009 Mika-Matin rooli joukkueessa oli kasvamassa mm. Zeddy Sailetin siirryttyä osittain valmennustehtäviin sekä Titi Essomban siirryttyä FC OPA:oon. Echiabi Okodugha saapui kuitenkin yhdessä Jarno Tenkulan kanssa uusina pelaajina Rovaniemen Palloseuraan, mikä ei lisännyt oleellisesti Mika-Matin vastuuta kauteen 2008 verrattuna.
Kaudeksi 2014 Maisonvaara muutti Rovaniemeltä Helsinkiin ja siirtyi Ykkösessä pelaavaan HIFK:n edustusjoukkueeseen.
Mido

Mido voi tarkoittaa:
Mido, yleinen kutsumanimi Muhammad ja Ahmad -nimisille miehille
Mido, egyptiläinen jalkapalloilija
Mido Hamada, saksalais-espanjalainen näyttelijä
Mido, sveitsiläinen kellovalmistaja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Mido”, voi hakea sivunnimihaulla, laajalla sivunnimihaulla tai tekstihaulla.
Ntaoú Pentélin luostari

| Ntaoú Pentélin luostari Μονή Νταού Πεντέλης |
| --- | --- |
 Ntaoú Pentélin luostaria.
Sijainti:  Ntaoú Pentéli, Pentéli, Itä-Attika, Attika, Kreikka
Koordinaatit:  38°02′24″N, 23°56′53″E
Kirkkokunta:  Kreikan kirkko
Hiippakunta:  Ateenan arkkihiippakunta
Tyyppi:  nunnaluostari (alun perin munkkiluostari)
Perustettu:  900-luku
Verkkosivut:  www.pantokratoros-tao.gr
Lisää rakennusartikkeleitaArkkitehtuurin teemasivulla
”Taó” (Ntaoú) Pentélin Pantokrátorin luostari (kreik. Μονή Παντοκράτορος ”Ταώ” (Νταού) Πεντέλης, Moní Pantokrátoros ”Taó” (Ntaoú) Pentélis) on ortodoksinen luostari Itä-Attikassa Kreikassa. Se sijaitsee Pentélin kunnassa Ntaoú Pentélin kylässä. Luostari on omistettu Pantokratorille eli Kristus kaikkivaltiaalle.
Historia

Ntaoú Pentélin luostari on perustettu bysanttilaisella kaudella 900-luvulla. Saraseenit tuhosivat sen, jonka jälkeen Johannes (Ioannis) Kamateros rakennutti sen uudelleen 1100-luvulla. Vuoden 1204 jälkeen luostariin asettuivat katoliset frankit. Turkkilaiset tuhosivat luostarin vuonna 1465. Se rakennettiin jälleen uudelleen vuonna 1575. Tämän jälkeen luostari kukoisti ja siellä oli suuri määrä asukkaita. Vuonna 1680 algerialaiset merirosvot surmasivat kaikki luostarin munkit paria lukuun ottamatta. Surmattujen 179 munkin haudat löydettiin vuonna 1965.
Luostari perustettiin uudelleen nunnaluostarina vuonna 1963 ja avattiin vuonna 1971. Luostarin nimen ”Ntaoú" on muuntunut sen vanhasta lempinimestä ”Taó” (Ταώ), jonka taas arvellaan olevan peräisin sen kamanassa ja seinissä kuvatuista riikinkukoista (m.kreik. ταώς, taōs).
Rakennus

Luostarin vanha pääkirkko (katholikon) on alun perin bysanttilaiselta ajalta ja omistettu Vapahtajan kirkastumiselle (Metamórfosi tou Sotíros). Luostarissa on myös uusi suurempi kirkko sekä kappelit, jotka on omistettu Pyhälle Stylianokselle (Ágios Stylianós), Pyhälle Barsanufiokselle (Ágios Varsanoúfios), Pyhille taksiarkeille eli arkkienkeleille (Pammégistoi Taxiárches), Pyhälle Onufriokselle (Ágios Onoúfrios) ja Pyhälle Fanuriokselle (Ágios Fanoúrios). 179 marttyyrimunkin pyhäinjäännökset ovat kappelissa pääkirkon yhteydessä. Luostarissa on työpajatiloja sekä bysanttilaisen musiikin koulu.
Aiheesta muualla

Kuvia tai muita tiedostoja aiheesta Ntaoú Pentélin luostari Wikimedia Commonsissa
Ntaoú Pentélin luostaria.
Megadelphax paulus

| Megadelphax paulus> Tieteellinen luokittelu |
| --- | --- |
Domeeni:  Aitotumaiset Eucarya
Kunta:  Eläinkunta Animalia
Pääjakso:  Niveljalkaiset Arthropoda
Alajakso:  Kuusijalkaiset Hexapoda
Luokka:  Hyönteiset Insecta
Lahko:  Nivelkärsäiset Hemiptera
Yläheimo:  Kannuskaskaat Fulgoroidea
Heimo:  Delphacidae
Suku:  Megadelphax
Laji:  paulus
Kaksiosainen nimi
 Megadelphax paulus  Emeljanov, 1972 
  [ Muokkaa Wikidatassa ] [ ohje ]  
Megadelphax paulus on Megadelphax-sukuun ja Delphacidae-heimoon kuuluva eläinlaji. Tieteellisen nimen sille antoi ensimmäisenä Emeljanov vuonna 1972. Sillä ei ole alalajeja.
Kirjallisuutta

Emeljanov A. F.: ​New leafhoppers from the Mongolian People's Republic (Homoptera, Auchenorrhyncha).  Nauka, 1: 199-260., 1972.
Meksikonvaris

| Meksikonvaris |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Varpuslinnut Passeriformes
Heimo::  Varikset Corvidae
Suku::  Varikset Corvus
Laji::  sinaloae
Kaksiosainen nimi
 Corvus sinaloae  Davis, 1958 
Katso myös
   Meksikonvaris Wikispeciesissä   Meksikonvaris Commonsissa 
Infobox OKNimi-testi OKIUCN-testi OK: 
Meksikonvaris (Corvus sinaloae) on varisten heimoon kuuluva Meksikon kotoperäinen varpuslintu. Sen esiintymisalue käsittää maan luoteis- ja länsiosan Etelä-Sonorasta Lounais-Nayaritiin. L. Irby Davis kuvaili lajin holotyypin Sinaloan Escuinapasta vuonna 1958.
Maunu VI Lainparantaja

| Maunu VI Lainparantaja |
| --- | --- |
 
Norjan kuningas
Valtakausi:  1257 – 9. toukokuuta 1280   1257 – 1263 kanssahallitsijana  Haakon IV Haakoninpoika
Edeltäjä:  Haakon IV Haakoninpoika
Seuraaja:  Eerik II Maununpoika

Syntynyt:  1. toukokuuta 1238 Tønsberg
Kuollut:  9. toukokuuta 1280 Bergen
Puoliso:  Ingeborg Eriksdotter
Lapset:  Eerik II Maununpoika   Haakon V Maununpoika
Suku:  Sverre
Isä:  Haakon IV Haakoninpoika
Äiti:  Margareta Skulesdotter
Uskonto:  roomalaiskatolinen
Maunu Lainparantaja. Veistos Stavangerin tuomiokirkossa.
Maunu VI Lainparantaja (Magnus Lagabøte, 1238–1280) oli Norjan kuningas 1257–1280. Maunu oli Haakon Haakoninpojan poika.
Maunu teki skottien kanssa rauhan myymällä Skotlannille Hebridit ja Mansaaren. Maunu oli myös huomattava hallinnon uudistaja. Hän kokosi vuonna 1274 kaikki lait yhteen ja teki niihin korjauksia. Maunu toi lakiin muun muassa näkemyksen siitä, että lain rikkominen oli aina rikos valtiota vastaan eikä yksilöä vastaan, pyrkien näin kitkemään verikoston perinteen. Uudet lait vahvistivat kuninkaan asemaa ylimpänä lainsäätäjänä. Maunu perusti myös kuninkaankanslian ja valtakunnanneuvoston.
Puoliso

Ingeborg Eriksdotter
Lapset

Eerik II Maununpoika
Haakon V Maununpoika
| 0 | 1 | 2 | 3 |
| --- | --- | --- | --- |
|   | Edeltäjä: Haakon IV Haakoninpoika | Norjan kuningas   | Seuraaja: Eerik II Maununpoika |